ගිබ්සන් මහත්මියට අවශ්‍ය වූයේ සුපිරි විලාවක් වුවද එහි ගෘහ නිර්මාණයට වෙනස් හැඩයක් දීමටද අවශ්‍ය විය. එනිසාම ඇය මෙහි වහලයේ සිට දොර ජනෙල් ආදී සියල්ලම නිර්මාණය කළේ කලින් පාවිච්චි කල ලී දඬු වලිනි. එමගින් මේ නිවෙසට ඉපැරැණි වටිනාකමක් දීමට ඇයට හැකි විය. එසේම ඒ සඳහා යොදාගත්තේ ප්‍රදේශයේම වඩුබාස්වරුන්ය. එමගින් ඇය සිය විලාවට ශ්‍රී ලාංකික හැඩය නැත්නම් අනන්‍යතාවයක් ලබා දෙන්නට උත්සාහ ගත්තාය. සැබැවින්ම මේ විලාවට පිවිසෙන ඕනෑම කෙනෙකුට පළමුවෙන්ම හැඟෙන්නේ ඉපැරැණි වලව්වකට පැමිණියාය යන හැඟීමකි. වලව්ව වූ කලී සිංහල සංස්කෘතියේ අභිමානවත් අංගයකි. අතීත ලංකා සමාජයේ අදිකාරම් වැනි ඉහළ තානාන්තර දැරුවන්ගේ වාසස්ථාන වලව් ලෙස හැඳින්විණි. ඒ අතීත වලව්වල තිබූ පෞරාණිකත්වය මෙන්ම ගම්භීරත්වයද ඉස්මතු කරන්නට මේ කලුකන්ද හවුස් විලාව හැම අතින්ම සමත්ය.
ගිබ්සන් මහත්මියට අවශ්‍ය වූයේ කුමක්ද?
සුපිරි විලාවක්